P6_TA(2007)0095

Økologisk produktion og mærkning af økologiske produkter *

Forslag til Rådets forordning om økologisk produktion og mærkning af økologiske produkter (KOM(2005)0671 — C6-0032/2006 — 2005/0278(CNS))

(Høringsprocedure)

Forslaget ændret den 29. marts 2007 som følger [1]:

KOMMISSIONENS FORSLAG | ÆNDRINGER |

Ændring 1

Henvisning 1

(1) under henvisning til traktaten om oprettelse af Det Europæiske Fællesskab, særlig artikel 37, | (1) under henvisning til traktaten om oprettelse af Det Europæiske Fællesskab, særlig artikel 37 og 95, |

Ændring 2

Betragtning 1

(1) Økologisk produktion er et samlet system til landbrugsforvaltning og fødevareproduktion, der kombinerer bedste praksis på miljøområdet, stor biodiversitet, bevarelse af naturressourcer, anvendelse af høje dyrevelfærdsnormer og produktionsmetoder, som imødekommer visse forbrugeres ønsker om produkter, der er fremstillet ved hjælp af naturlige stoffer og processer. Den økologiske landbrugssektor spiller således en dobbelt rolle i samfundet: på den ene side forsyner den et specifikt marked, der efterkommer en forbrugerefterspørgsel efter økologiske produkter, og på den anden side leverer den offentlige goder, der bidrager til beskyttelsen af miljøet og dyrs velfærd samt til udvikling af landdistrikter. | (1) Økologisk produktion er et samlet system til landbrugsforvaltning og fødevareproduktion, hvor det centrale er alle aspekter af bæredygtig produktion, og der tilstræbes ligevægt, og som kombinerer bedste praksis på miljøområdet, stor biodiversitet, bevarelse af naturressourcer og anvendelse af høje dyrevelfærdsnormer og tager sigte på at forbedre jordens frugtbarhed ved hjælp af naturlige midler og sikre anvendelse af produktionsmetoder, som imødekommer visse forbrugeres ønsker om produkter, der er fremstillet ved hjælp af naturlige stoffer og processer. Den økologiske landbrugssektor spiller således flere positive roller: Ikke alene forsyner den et specifikt marked, der efterkommer en forbrugerefterspørgsel efter økologiske produkter, samtidig med at den leverer offentlige goder, der ikke kun er begrænset til fødevaresektoren, men den bidrager også og frem for alt til beskyttelsen af miljøet og dyrs velfærd samt til udvikling af samfundet i landdistrikterne. |

Ændring 3

Betragtning 2

(2) Den økologiske landbrugssektors betydning er stigende i de fleste medlemsstater. Væksten i forbrugerefterspørgslen i de senere år er særlig bemærkelsesværdig. De seneste reformer af den fælles landbrugspolitik, hvor der lægges vægt på markedsorientering og udbud af kvalitetsprodukter, der opfylder forbrugernes behov, vil sandsynligvis stimulere markedet for økologiske produkter yderligere. På denne baggrund spiller lovgivningen om økologisk produktion en stadig vigtigere rolle i landbrugspolitikken, og den er tæt forbundet med udviklingen på landbrugsmarkederne. | (2) Økologisk landbrug lever fuldt ud op til de mål for bæredygtig udvikling, som EU satte sig i forbindelse med dagsordenen i Göteborg, ved at bidrage til bæredygtig udvikling, frembringe sunde højkvalitetsprodukter og anvende miljømæssigt bæredygtige produktionsmetoder. Den økologiske landbrugssektors betydning er stigende i de fleste medlemsstater. Væksten i forbrugerefterspørgslen i de senere år er særlig bemærkelsesværdig. De seneste reformer af den fælles landbrugspolitik, hvor der lægges vægt på markedsorientering og udbud af kvalitetsprodukter, der opfylder forbrugernes behov, vil sandsynligvis stimulere markedet for økologiske produkter yderligere. På denne baggrund er det nødvendigt, at økologisk produktion spiller en stadig vigtigere rolle i forbindelse med landbrugspolitikken og udviklingen på landbrugsmarkederne og knyttet til beskyttelse og sikring af jorder udlagt til landbrugsformål. |

Ændring 4

Betragtning 2 a (ny)

| (2 a) Hver forskrift og politik, som Fællesskabet vedtager på dette område, bør bidrage til udviklingen af økologisk landbrug og økologisk produktion som fastlagt i denne forordning. Økologisk landbrug spiller en væsentlig rolle i forbindelse med gennemførelsen af Fællesskabets politik for bæredygtig udvikling. |

Ændring 5

Betragtning 3

(3) De EF-retlige rammer for økologisk produktion bør have som mål at skabe fair konkurrence og et velfungerende indre marked for økologiske produkter og at fastholde og retfærdiggøre forbrugernes tillid til produkter, der er mærket som økologiske. Endvidere bør de sigte mod at skabe vilkår for, at denne sektor kan udvikle sig i takt med produktions- og markedsudviklingen. | (3) De EF-retlige rammer for økologisk produktion bør have som mål at skabe fair konkurrence og et velfungerende indre marked for økologiske produkter og at fastholde og retfærdiggøre forbrugernes tillid til produkter, der er mærket som økologiske. Endvidere bør de sigte mod at skabe vilkår for, at denne sektor kan udvikle sig i takt med produktions- og markedsudviklingen og på en miljømæssigt bæredygtig måde. |

Ændring 6 + 157

Betragtning 7

(7) Der bør opstilles et generelt EF-regelsæt for økologisk vegetabilsk og animalsk produktion, herunder regler for omlægning, såvel som for produktion af forarbejdede fødevarer og foder. Kommissionen bør bemyndiges til at fastlægge de generelle regler og vedtage EF-produktionsregler for akvakultur. | (7) Der bør opstilles et generelt EF-regelsæt for økologisk vegetabilsk og animalsk produktion, herunder regler for omlægning, såvel som for produktion af forarbejdede fødevarer og foder. Kommissionen bør bemyndiges til efter høring af Europa-Parlamentet og Rådet at fastlægge de generelle regler og bilagene til disse. |

Ændring 7

Betragtning 8

(8) Den økologiske produktions udvikling bør yderligere støttes, navnlig ved at brugen af nye metoder og stoffer, der er bedre egnede til økologisk produktion, fremmes. | (8) Den økologiske produktions udvikling bør yderligere støttes på grundlag af den fastlagte bedste praksis, navnlig ved at jordens frugtbarhed, vekseldrift, bevarelse af frø af lokalsorter, vand- og energibesparende praksis og brugen af nye metoder og stoffer, der er bedre egnede til økologisk produktion, fremmes. |

Ændring 8

Betragtning 9

(9) Genetisk modificerede organismer (GMO'er) og produkter, der er fremstillet af eller ved hjælp af GMO'er, er uforenelige med begrebet økologisk produktion og forbrugernes opfattelse af, hvad økologiske produkter er. De bør derfor ikke anvendes bevidst i økologisk landbrug eller til forarbejdning af økologiske produkter. | (9) Genetisk modificerede organismer (GMO'er) og produkter, der er fremstillet af eller ved hjælp af GMO'er, er uforenelige med begrebet økologisk produktion og forbrugernes opfattelse af, hvad økologiske produkter er. De bør derfor ikke anvendes i økologisk landbrug eller til forarbejdning af økologiske produkter. Forurening af økologisk udsæd, rå- og hjælpestoffer, foder og levnedsmidler bør udelukkes via passende national lovgivning og fællesskabslovgivning baseret på forsigtighedsprincippet. |

Ændring 187

Betragtning 9 a (ny)

| (9 a) I betragtning af den voksende risiko for forurening af økologisk udsæd og foder samt økologiske fødevarer med GMO'er samt af mangelen på national lovgivning i mange medlemsstater om hermed forbundne forebyggende foranstaltninger og ansvarsforhold, bør Kommissionen inden den 1. januar 2008 forelægge et forslag til rammedirektiv om foranstaltninger til forebyggelse af GMO-forurening i hele fødevarekæden, omfattende bl.a. rammebestemmelser om ansvar i forbindelse med enhver form for GMO-forurening baseret på princippet om, at forureneren betaler. |

Ændring 9

Betragtning 9 b (ny)

| (9 b) Anvendelse af syntetiske plantebeskyttelsesmidler er uforenelig med økologisk produktion. |

Ændring 10

Betragtning 14

(14) For at undgå forurening af miljøet, især af naturressourcer som jord og vand, bør den økologiske animalske produktion i princippet baseres på en nøje sammenhæng mellem denne produktion og jordarealerne, passende flerårige vekseldriftordninger og fodring af dyrene med økologiske afgrøder, der er produceret på samme bedrift eller på nærliggende økologiske bedrifter. | (14) For at undgå forurening af miljøet og uafvendelig ødelæggelse af kvaliteten af og adgangen til naturressourcer som jord og vand bør den økologiske animalske produktion i princippet baseres på en nøje sammenhæng mellem denne produktion og jordarealerne, passende flerårige vekseldriftordninger og fodring af dyrene med økologiske afgrøder, der er produceret på samme bedrift eller på nærliggende økologiske bedrifter. |

Ændring 11

Betragtning 15

(15) Da økologisk husdyrbrug kræver jordtilliggender, bør dyrene så vidt muligt have adgang til udendørsarealer og græsningsarealer. | (15) Da økologisk husdyrbrug kræver jordtilliggender, bør dyrene have adgang til udendørsarealer og græsningsarealer, når vejrforholdene og jordbundens tilstand tillader det. |

Ændring 12 + 158

Betragtning 16

(16) Økologisk husdyrbrug bør overholde høje dyrevelfærdsnormer og opfylde dyrs artsspecifikke adfærdsbehov, og forvaltningen af dyrenes sundhed bør være baseret på sygdomsforebyggelse. I den forbindelse bør der især lægges vægt på opstaldningsforholdene, husdyrbrugsmetoderne og belægningsgraden. Endvidere bør der ved udvælgelsen af racer foretrækkes langsomtvoksende stammer, og der skal tages hensyn til dyrenes evne til at tilpasse sig til lokale forhold Gennemførelsesbestemmelserne for animalsk produktion og akvakulturproduktion bør som minimum sikre, at bestemmelserne i den europæiske konvention om beskyttelse af dyr under opdræt og de efterfølgende henstillinger overholdes. | (16) Økologisk husdyrbrug bør overholde høje dyrevelfærdsnormer og opfylde dyrs artsspecifikke adfærdsbehov, og forvaltningen af dyrenes sundhed bør være baseret på sygdomsforebyggelse. I den forbindelse bør der især lægges vægt på opstaldningsforholdene, husdyrbrugsmetoderne og belægningsgraden. Endvidere bør der ved udvælgelsen af racer foretrækkes længe levende, sygdomsresistente og langsomtvoksende stammer og oprindelige lokale racer, og der skal tages hensyn til dyrenes evne til at tilpasse sig til lokale forhold. Gennemførelsesbestemmelserne for animalsk produktion bør som minimum sikre, at bestemmelserne i den europæiske konvention om beskyttelse af dyr under opdræt og de efterfølgende henstillinger overholdes. |

Ændring 13

Betragtning 17

(17) Økologisk animalsk produktion bør sigte mod at fuldende produktionscyklussen for de forskellige dyrearter ved hjælp af økologisk opdrættede dyr. Det bør derfor tilstræbes at øge genpuljen for økologiske husdyr, øge graden af selvforsyning og dermed sikre sektorens udvikling. | (17) Økologisk animalsk produktion bør sigte mod at fuldende produktionscyklussen for de forskellige dyrearter ved hjælp af økologisk opdrættede dyr. Det bør derfor tilstræbes at øge genpuljen for økologiske husdyr, øge graden af selvforsyning og dermed sikre og fremme sektorens udvikling. |

Ændring 159

Betragtning 18

(18) Indtil der er vedtaget EF-produktionsregler for akvakultur, bør medlemsstaterne have mulighed for at kræve, at der anvendes nationale normer eller, hvis sådanne ikke findes, private normer, der er accepteret eller anerkendt af medlemsstaterne. For at undgå forstyrrelser på det indre marked bør medlemsstaterne dog være forpligtede til at anerkende hinandens produktionsnormer på dette område. | udgår |

Ændring 14

Betragtning 22 a (ny)

| (22 a) I betragtning af de nuværende mangfoldige dyrknings- og husdyrbrugsmetoder inden for økologisk landbrug bør medlemsstaterne gives mulighed for at lade supplerende og mere stringente regler gælde for økologisk landbrug på deres område. |

Ændring 15

Betragtning 25

(25) For at skabe klarhed overalt på EF-markedet bør det være obligatorisk at forsyne alle økologiske produkter, der er fremstillet i EF, med en enkel, standardiseret angivelse, medmindre disse produkter er mærket med EF-logoet for økologisk produktion. Det bør også være muligt, men ikke obligatorisk, at benytte denne angivelse på økologiske produkter, der er importeret fra tredjelande. | (25) For at skabe klarhed overalt på EF-markedet bør det være obligatorisk at forsyne alle økologiske produkter, der er fremstillet i EF, med en enkel, standardiseret angivelse, selv når disse produkter er mærket med EF-logoet for økologisk produktion. Den standardiserede angivelse bør også benyttes på økologiske produkter, der er importeret fra tredjelande, og produkternes oprindelse og mulige forskelle i anvendelsen af økologiske produktionsregler bør klart nævnes. |

Ændring 170

Betragtning 27 a (ny)

| (27 a) Medlemsstaterne bør fastlægge de nødvendige lovgivningsmæssige rammer, baseret på forsigtighedsprincippet og princippet om, at forureneren betaler, for at forhindre forurening af økologiske produkter med GMO'er. Erhvervsdrivende bør træffe alle nødvendige forsigtighedsforanstaltninger for at forhindre utilsigtet eller teknisk uundgåelig forurening med GMO'er. Utilsigtet eller teknisk uundgåelig forekomst af GMO'er i økologiske produkter skal være begrænset til en mængde på højst 0,1 %. |

Ændring 17

Betragtning 32

(32) Ved vurderingen af, om importerede produkter kan betragtes som ligestillede med EF-produkter, bør der tages hensyn til de internationale normer, der er fastlagt i Codex Alimentarius. | (32) Ved vurderingen af, om importerede produkter kan betragtes som ligestillede med EF-produkter, bør der tages hensyn til produktionsnormer, som er ligestillede med dem, der er anvendes i Fællesskabet for økologisk produktion. |

Ændring 18

Betragtning 32 a (ny)

| (32 a) Importbestemmelserne for økologiske produkter bør betragtes som en model for kvalificeret markedsadgang, der giver tredjelandes producenter adgang til et højværdimarked, forudsat at de respekterer dette markeds normer. |

Ændring 19

Betragtning 36

(36) De nødvendige foranstaltninger til gennemførelse af denne forordning bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen. I betragtning af at lovgivningen om økologisk produktion er en vigtig faktor i den fælles landbrugspolitik, da den er tæt forbundet med udviklingen på landbrugsmarkederne, bør den bringes i overensstemmelse med de eksisterende lovgivningsprocedurer, der anvendes til at forvalte denne politik. De beføjelser, der tillægges Kommissionen ifølge denne forordning, bør derfor udøves i overensstemmelse med forvaltningsproceduren som fastlagt i artikel 4 i Rådets afgørelse 1999/468/EF — | (36) De nødvendige foranstaltninger til gennemførelse af denne forordning bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen. I betragtning af at lovgivningen om økologisk produktion er en vigtig faktor i den fælles landbrugspolitik, da den er tæt forbundet med udviklingen på landbrugsmarkederne, bør den bringes i overensstemmelse med de eksisterende lovgivningsprocedurer, der anvendes til at forvalte denne politik. De beføjelser, der tillægges Kommissionen ifølge denne forordning, bør derfor udøves i overensstemmelse med forskriftsproceduren med kontrol som fastlagt i artikel 5 a i Rådets afgørelse 1999/468/EF — |

Ændring 20

Artikel 1, stk. 1, indledning

1. Denne forordning fastlægger mål, principper og regler for: | 1. Denne forordning danner grundlag for den økologiske produktions bæredygtighed og fastlægger mål, principper og regler for: |

Ændring 21

Artikel 1, stk. 1, litra a

a)produktion, markedsføring, import, eksport og kontrol af økologiske produkter | a)alle faser af produktion, produktionsmetoder, forarbejdning, distribution, markedsføring, import, eksport, tilsyn og certificering af økologiske produkter |

Ændring 160

Artikel 1, stk. 2, indledning

Denne forordning gælder for følgende landbrugs- og akvakulturprodukter, der skal markedsføres som økologiske: | Denne forordning gælder for følgende landbrugsprodukter, der skal markedsføres som økologiske: |

Ændring 161

Artikel 1, stk. 2, litra c

c) levende eller uforarbejdede akvakulturprodukte | udgår |

Ændring 162

Artikel 1, stk. 2, litra d

d) forarbejdede akvakulturprodukter til konsum | udgår |

Ændring 179 + 153

Artikel 1, stk. 2, litra e a (nyt)

| e a)andre produkter såsom salt, foder til selskabsdyr, uld, tekstiler, fiskekonserves, kosmetik, kosttilskud og flygtige vegetabilske olier. |

Ændring 24

Artikel 1, stk. 3, indledning

3. Denne forordning gælder i EF for erhvervsdrivende, der beskæftiger sig med følgende: | 3. Denne forordning gælder for erhvervsdrivende, der beskæftiger sig med aktiviteter på et hvilket som helst stadie af produktion, forarbejdning og distribution af varer som nævnt i artikel 1, stk. 2, herunder: |

Ændring 25

Artikel 1, stk. 3, litra b

b) forarbejdning af fødevarer og foder | b)indpakning, forarbejdning og tilberedning af fødevarer og foder |

Ændring 26

Artikel 1, stk. 3, litra c

c) emballering, mærkning og reklame | c)indpakning, emballering, oplagring, mærkning og reklame i forbindelse med økologiske landbrugsvarer |

Ændring 27

Artikel 1, stk. 3, afsnit 2

Forordningen gælder dog ikke for cateringvirksomhed, virksomhedskantiner, institutionskøkkener, restauranter og andre tilsvarende madserviceordninger. | fa)cateringvirksomhed, kantiner, restauranter eller andre tilsvarende madserviceordninger. |

Ændring 28

Artikel 2, litra a

a)"økologisk produktion": brug af økologiske produktionsmetoder på landbrugsbedriften samt aktiviteter i forbindelse med den videre forarbejdning, emballering og mærkning af et produkt i overensstemmelse med de mål, principper og regler, der fastlægges i denne forordning | a)"økologisk produktion": brug af økologiske produktionsmetoder på landbrugsbedriften samt aktiviteter i forbindelse med den videre forarbejdning, indpakning, emballering, nedpakning, oplagring og mærkning af et produkt i overensstemmelse med de mål, principper og regler, der fastlægges i denne forordning |

Ændring 29

Artikel 2, litra b

b)"økologisk produkt": et landbrugsprodukt, der er fremstillet økologisk | b) "økologisk produkt": et produkt, der er fremstillet økologisk |

Ændring 30

Artikel 2, litra b a (nyt)

| b a)"erhvervsdrivende": indehaveren af en virksomhed, der beskæftiger sig med aktiviteter, som hører ind under denne forordnings anvendelsesområde, og som er underkastet myndighedernes eller kontrolorganernes kontrol af den økologiske produktion |

Ændring 163

Artikel 2, litra e

e)"akvakultur": opdræt eller dyrkning af vandorganismer, hvor der anvendes metoder, der har til formål at øge produktionen af de pågældende organismer ud over, hvad det naturlige miljø giver mulighed for, og hvor organismerne forbliver en fysisk eller juridisk persons ejendom under alle opdrætnings- eller dyrkningsfaserne, og indtil de er høstet | udgår |

Ændring 31

Artikel 2, litra f

f)"omlægning": overgangen fra ikke-økologisk til økologisk landbrug | f)"omlægning": en periode med overgang fra konventionelt til økologisk landbrug |

Ændring 32

Artikel 2, litra j

j)"myndighed": den centrale myndighed i en medlemsstat, der er ansvarlig for at tilrettelægge den offentlige kontrol af økologisk produktion, eller en anden myndighed, som har fået overdraget ansvaret herfor, og, hvis det er relevant, den tilsvarende myndighed i et tredjeland | j)"myndighed": den myndighed i en medlemsstat, der er ansvarlig for at håndhæve bestemmelserne i denne forordning og de af Kommissionens vedtagne detaljerede gennemførelsesbestemmelser hertil, eller en anden myndighed, som helt eller delvis har fået overdraget ansvaret herfor; definitionen omfatter også, hvis det er relevant, den tilsvarende myndighed i et tredjeland |

Ændring 33

Artikel 2, litra k

k)"kontrolorgan": uvildig tredjemand, som myndigheden har delegeret bestemte kontrolopgaver til | k)"kontrolorgan": det uvildige organ, der udfører tilsyn, certificering og sporbarhedsarbejde i den økologiske produktionssektor, jf. bestemmelserne i denne forordning og de af Kommissionen vedtagne detaljerede gennemførelsesbestemmelser hertil, og som myndigheden har godkendt hertil og kontrolleret; definitionen omfatter også, hvis det er relevant, det tilsvarende organ i et tredjeland, som der gælder særlige godkendelsesregler for |

Ændring 34

Artikel 2, litra m

m)"overensstemmelsesmærke": bekræftelse af overensstemmelse med et bestemt sæt normer eller andre normative dokumenter i form af et mærke | m)"overensstemmelsesmærke": bekræftelse af overholdelse af de krav, der er fastlagt i et bestemt sæt normer eller andre normative dokumenter i form af et mærke |

Ændring 35

Artikel 2, litra r

r)"produkter fremstillet ved hjælp af GMO'er": fødevarer og fodertilsætningsstoffer, aromaer, vitaminer, enzymer, tekniske hjælpestoffer, visse produkter, der anvendes i foderstoffer (henhørende under direktiv 82/471/EØF), plantebeskyttelsesmidler, gødningsstoffer og jordbehandlingsmidler, der er produceret ved at nære en organisme med stoffer, der helt eller delvis er GMO'er | r)"produkter fremstillet ved hjælp af GMO'er": produkter afledt ved anvendelse af en GMO som den sidste levende organisme i produktionsprocessen, men som ikke indeholder eller består af GMO'er |

Ændring 36

Artikel 2, litra v a (nyt)

| v a)"grøngødning": en afgrøde, der kan indeholde spontane planter og ukrudt, og som nedfældes i jorden for at forbedre jordbunden |

Ændring 37

Artikel 2, litra v b (nyt)

| v b)"dyrlægebehandling": alle forebyggende og helbredende indgreb for at behandle et sygt dyr eller en gruppe syge dyr for en sygdom på grundlag af en recept og i en begrænset periode |

Ændring 38

Artikel 2, litra v c (nyt)

| v c)"syntetisk": produkter fremstillet ved hjælp af kemiske og industrielle processer, herunder alle produkter, der ikke findes i naturen, og efterligninger af produkter fra naturlige kilder, med undtagelse af produkter udvundet af naturlige råmaterialer eller ændret ved enkle kemiske processer. |

Ændring 195

Artikel 2, litra v d (nyt)

| v d)"kræver jordtilliggender": at husdyrbruget opfylder følgende tre krav:giver de tilstedeværende dyr adgang til udendørsarealersørger for fuld eller delvis spredning af deres gødningproducerer alt eller en stor del af deres foder. |

Ændring 180

Artikel 3, stk. - 1 (nyt)

| - 1. Formålet med denne forordning er: a)at fremme en bæredygtig udvikling af økologiske landbrugssystemer og af hele den økologiske fødevare- og foderkædeb)at sikre, at det indre marked for økologiske produkter fungerer, samtidig med at alle producenter af økologiske produkter sikres lige konkurrencevilkårc)at fastsætte pålidelige regler for økologiske produktionssystemer, herunder kontrol, certificering og mærkning |

Ændring 39

Artikel 3, indledning

Med økologisk produktion forfølges følgende mål: | 1) Med den økologiske produktionsmetode forfølges følgende mål: |

Ændring 40

Artikel 3, litra a, indledning

a)Der skal inden for rammerne af et praktisk, økonomisk levedygtigt landbrugsforvaltningssystem etableres en produktion af et bredt udvalg af produkter efter metoder, der: | a)Der skal inden for rammerne af et miljømæssigt og socioøkonomisk bæredygtigt produktionssystem etableres en produktion af et bredt udvalg af produkter efter metoder, der: |

Ændring 41

Artikel 3, litra a, nr. i

i) minimerer de negative konsekvenser for miljøet | i) minimerer de negative konsekvenser for miljøet og klimaet |

Ændring 42

Artikel 3, litra a, nr. i a (nyt)

| i a)sikrer en bæredygtig balance mellem jord, vand, planter og dyr |

Ændring 43

Artikel 3, litra a, nr. ii

ii)bevarer og fremmer en høj grad af biodiversitet på landbrugsbedrifterne og i de omkringliggende områder | ii)bevarer og fremmer en høj grad af biologisk og genetisk diversitet på landbrugsbedrifterne og dermed generelt i de omkringliggende områder, idet der lægges særlig vægt på at bevare tilpassede lokale sorter og oprindelige racer |

Ændring 44

Artikel 3, litra a, nr. iii

iii)i så vid udstrækning som muligt bevarer naturressourcerne, herunder vand, jord, organiske stoffer og luft | iii)så rationelt som muligt udnytter naturressourcerne (vand, jord og luft) og tilførte rå- og hjælpestoffer fra landbruget (energi, plantebeskyttelsesmidler, næringsstoffer) |

Ændring 45

Artikel 3, litra a, nr. iv

iv)overholder høje dyrevelfærdsnormer og navnlig opfylder dyrs artsspecifikke adfærdsbehov. | iv)overholder høje dyresundheds- og dyrevelfærdsnormer og navnlig opfylder dyrs artsspecifikke adfærdsbehov |

Ændring 46

Artikel 3, litra a, nr. iv a (nyt)

| iv a)bidrager til at bevare traditionelle metoder til fremstilling af kvalitetsfødevarer og til at forbedre små bedrifter og familievirksomheder. |

Ændring 47

Artikel 3, litra b

b)Der skal etableres en produktion af fødevarer og andre landbrugsprodukter, der imødekommer forbrugeres efterspørgsel efter varer, som er fremstillet ved hjælp af naturlige processer eller processer, der kan sammenlignes med naturlige processer, og naturligt forekommende stoffer. | b)Der skal etableres en produktion af fødevarer og andre landbrugsprodukter, der imødekommer forbrugeres efterspørgsel efter varer, som er fremstillet ved hjælp af naturlige processer eller fysiske processer, der kan sammenlignes med naturlige processer, og efter naturligt forekommende stoffer. |

Ændring 48

Artikel 4, litra a

a)brug af levende organismer og mekaniske produktionsmetoder foretrækkes frem for brug af syntetiske materialer | a)der anvendes udelukkende levende organismer og mekaniske produktionsmetoder, og brug af syntetiske materialer og produktionsmetoder, der indebærer brug af syntetiske materialer, er kun tilladt i overensstemmelse med artikel 16 |

Ændring 49

Artikel 4, litra a a (nyt)

| a a)biologiske og mekaniske produktionsmetoder foretrækkes frem for brug af rå- og hjælpestoffer, der ikke stammer fra bedriften, såsom syntetiske materialer |

Ændring 50

Artikel 4, litra b

b)brug af naturlige stoffer foretrækkes frem for brug af kemisk fremstillede stoffer, der kun må anvendes, hvis de naturlige stoffer ikke kan fås i handelen | b)når rå- og hjælpestoffer, der ikke stammer fra bedriften, er nødvendige, anvendes der naturlige stoffer, mineraler og økologisk producerede råvarer; kemisk behandlede eller syntetiske stoffer skal begrænses strengt til de særlige tilfælde, hvor de naturlige stoffer ikke kan fås i handelen, og skal godkendes specifikt i henhold til artikel 11 |

Ændring 51

Artikel 4, litra c

c)GMO'er og produkter, der er fremstillet af eller ved hjælp af GMO'er, må ikke anvendes, med undtagelse af veterinærlægemidler | c)GMO'er og produkter, der er fremstillet af eller med GMO'er, må ikke anvendes |

Ændring 52

Artikel 4, litra c a (nyt)

| c a) ioniserende bestråling må ikke anvendes |

Ændring 172

Artikel 4, litra c b (nyt)

| c b)forsigtighed og forebyggelse utilsigtet forurening på grund af nærhed til GMO-produktionsarealer skal undgås |

Ændring 53

Artikel 4, litra d

d)reglerne for økologisk produktion tilpasses til de lokale forhold, udviklingsstadier og specifikke husdyrbrugsmetoder, samtidig med at det fælles begreb"økologisk produktion" bibeholdes. | d)reglerne for økologisk produktion tilpasses til de lokale forhold, udviklingsstadier og specifikke husdyrbrugsmetoder, samtidig med at målene og principperne for"økologisk produktion" bibeholdes |

Ændring 54

Artikel 4, litra d a (nyt)

| d a)den økologiske produktion skal sikre produktkvaliteten, integriteten og sporbarheden i hele fødevarekæden |

Ændring 55

Artikel 4, litra d b (nyt)

| d b)økologisk produktion skal være en bæredygtig aktivitet i social, miljømæssig og økonomisk henseende |

Ændring 56

Artikel 4, litra d c (nyt)

| d c)der må ikke anvendes hydroponiske dyrkningsmetoder eller andre dyrkningsmetoder uden jord eller husdyrproduktion uden jordtilliggende |

Ændring 182

Artikel 4, stk. 1, litra d d (nyt)

| d d)økologisk produktion skal bevare og skabe arbejdspladser, sætte landbrugere og forbrugere i stand til at indgå en social kontrakt om bæredygtig praksis, kvalitetsorienterede fødevareproduktions- og forbrugsmønstre, herunder en kombination af foranstaltninger med henblik på naturbevarelse, bæredygtig produktion og markedsføring på nærmarkeder |

Ændring 57

Artikel 5, litra a

a)jordens frugtbarhed skal bevares og forbedres, jorderosion skal forebygges og bekæmpes, og forureningen skal minimeres | a)jordens liv og frugtbarhed skal bevares og forbedres, jorderosion skal forebygges og bekæmpes, og forureningen skal minimeres |

Ændring 58

Artikel 5, litra a a (nyt)

| a a)landbruget skal opretholde og skabe beskæftigelse og dermed bidrage til en bæredygtig udvikling af landdistrikterne |

Ændring 59

Artikel 5, litra c

c)brugen af ikke-vedvarende ressourcer og ressourcer, der ikke stammer fra bedriften, skal minimeres | c)brugen af ikke-vedvarende ressourcer og ressourcer, der ikke stammer fra bedriften, skal minimeres; anvendelsen af vedvarende energikilder skal fremmes |

Ændring 60

Artikel 5, litra f

f) planter skal hovedsagelig næres via jordbundens økosystem | f)planter skal hovedsagelig næres via jordbundens økosystem; der skal derfor anvendes gode metoder til forvaltning af jordbunden |

Ændring 61

Artikel 5, litra g

g)dyre- og plantesundheden skal baseres på forebyggende metoder, herunder udvælgelse af passende racer og sorter | g)plantesundheden skal baseres på forebyggende metoder, herunder udvælgelse af passende racer og sorter, vekseldrift, blandede afgrøder, fremme af naturlige fjender af skadedyr og udvikling af naturlig resistens over for skadedyr og sygdomme |

Ændring 62

Artikel 5, litra g a (nyt)

| g a)dyresundheden skal baseres på fremme af det naturlige immunforsvar og af dyrenes konstitution samt på udvælgelse af passende racer og husdyrbrugsmetoder |

Ændring 63

Artikel 5, litra h

h)husdyrfoderet skal hovedsagelig komme fra den bedrift, hvor dyrene holdes, eller skal fremstilles i samarbejde med andre økologiske landbrug i samme region | h)husdyrfoderet skal fortrinsvis komme fra den bedrift, hvor dyrene holdes, eller skal fremstilles i samarbejde med andre økologiske landbrug, og husdyrtætheden begrænses med henblik på at sikre en husdyrforvaltning, der er integreret med produktionen af afgrøder |

Ændring 64

Artikel 5, litra k

k)ved valg af racer skal langsomtvoksende stammer foretrækkes, og der skal tages hensyn til dyrenes evne til at tilpasse sig til lokale forhold, deres livskraft og modstandskraft over for sygdomme og sundhedsproblemer | k)ved valg af racer skal langsomtvoksende stammer, stammer, der lever længe, og lokale oprindelige racer foretrækkes, og der skal tages hensyn til dyrenes evne til at tilpasse sig til lokale forhold, deres livskraft og modstandskraft over for sygdomme og sundhedsproblemer |

Ændring 65

Artikel 5, litra l

l)økologisk husdyrfoder skal i det væsentlige bestå af landbrugsingredienser fra økologisk landbrug og naturlige ikkelandbrugsmæssige stoffer | l)økologisk husdyrfoder skal bestå af landbrugsingredienser fra økologisk landbrug og naturlige ikke-landbrugsmæssige stoffer og skal opfylde dyrenes specifikke ernæringsmæssige behov i de forskellige faser af deres udvikling; undtagelser skal godkendes i henhold til artikel 11 |

Ændring 196

Artikel 5, litra m

m)der skal anvendes husdyrbrugsmetoder, der styrker immunsystemet og dyrenes naturlige forsvar mod sygdomme | m)der skal anvendes husdyrbrugsmetoder, der styrker immunsystemet og dyrenes naturlige forsvar mod sygdomme, især ved hjælp af regelmæssig motion og adgang til udendørsog græsningsarealer, når vejrforholdene og jordbundens tilstand tillader det |

Ændring 66

Artikel 5, litra n

n)akvakulturproduktion skal minimere de negative konsekvenser for vandmiljøet | n)akvakulturproduktion skal opretholde biodiversiteten og kvaliteten af det naturlige økosystem i vandmiljøet og minimere de negative konsekvenser for økosystemerne i vandmiljøet og på landjorden |

Ændring 67

Artikel 6, overskrift

Principper, der gælder for forarbejdning | Principper, der gælder for forarbejdning og tilberedning |

Ændring 68

Artikel 6, indledning

Ud over de generelle principper i artikel 4 gælder følgende principper for produktion af forarbejdede økologiske fødevarer og forarbejdet økologisk foder: | Ud over målene og de generelle principper i artikel 4 gælder følgende principper for produktion og tilberedning af forarbejdede økologiske fødevarer og forarbejdet økologisk foder, herunder definitionen og eventuelle ændringer af bilagene: |

Ændring 69

Artikel 6, litra a

a)økologiske fødevarer og økologisk foder skal i det væsentlige fremstilles af landbrugsingredienser, der er økologiske, undtagen i tilfælde, hvor en økologisk ingrediens ikke kan fås i handelen | a)økologiske fødevarer og økologisk foder skal fremstilles af landbrugsingredienser, der er økologiske, undtagen i tilfælde, hvor en økologisk ingrediens ikke kan fås i handelen |

Ændring 70

Artikel 6, litra b

b)tilsætningsstoffer og tekniske hjælpestoffer anvendes i mindst muligt omfang, og kun hvor der er et grundlæggende teknologisk behov herfor | b)tilsætningsstoffer og tekniske hjælpestoffer anvendes i mindst muligt omfang, og kun hvor der er et grundlæggende teknologisk eller ernæringsmæssigt behov herfor, og hvis de er godkendt i henhold til den i artikel 15 fastlagte procedure |

Ændring 71

Artikel 6, litra c a (nyt)

| c a)fødevarer skal forarbejdes omhyggeligt med henblik på at sikre de økologiske fødevarers integritet. |

Ændring 72

Artikel 7, stk. 1, afsnit 1

1. Hele den erhvervsmæssige del af en bedrift skal forvaltes i overensstemmelse med de krav, der gælder for økologisk produktion eller omlægning til økologisk produktion. | 1. Hele landbrugsbedriften skal forvaltes i overensstemmelse med de krav, der gælder for økologisk produktion. |

Ændring 184

Artikel 7, stk. 2, afsnit 1

2. Landbrugere må ikke anvende GMO'er eller produkter, der er fremstillet af GMO'er, når de som følge af oplysninger på etiketten, eller andre dokumenter, der ledsager produktet, kan forventes at være vidende om tilstedeværelsen af GMO'er. | 2. Landbrugere må ikke anvende GMO'er eller produkter, der er fremstillet af eller ved hjælp af GMO'er. |

Ændring 75

Artikel 7, stk. 2, afsnit 2

Hvis landbrugere anvender produkter, de har købt af tredjemand, til at producere økologiske fødevarer eller økologisk foder, skal de af sælgeren kræve en bekræftelse på, at de leverede produkter ikke er fremstillet ved hjælp af GMO'er. | Hvis landbrugere eller alle andre leverandører af økologiske produkter anvender produkter, de har købt af tredjemand, til at producere økologiske fødevarer eller økologisk foder, skal de af sælgeren kræve en bekræftelse på, at de leverede produkter ikke er fremstillet af eller ved hjælp af GMO'er, og at de ikke indeholder eller består af GMO'er. |

Ændring 76

Artikel 7, stk. 2, afsnit 2 a (nyt)

| I tilfælde af tilfældig eller teknisk uundgåelig forurening med GMO'er skal den erhvervsdrivende kunne fremlægge beviser for, at denne har taget alle de nødvendige skridt til at undgå en sådan forurening. |

Ændring 77

Artikel 8, stk. 1, litra b

b)jordens frugtbarhed og biologiske aktivitet skal bevares og øges ved flerårig vekseldrift, der omfatter grøngødning og udbringning af staldgødning og organisk materiale fra økologiske bedrifter | b)jordens frugtbarhed og biologiske aktivitet skal bevares og øges ved flerårig vekseldrift, der omfatter grøngødning og anvendelse af fast og flydende husdyrgødning samt fortrinsvis komposteret organisk materiale fra økologiske bedrifter |

Ændring 78

Artikel 8, stk. 1, litra h

h)brugen af godkendte syntetiske stoffer er underlagt betingelser og begrænsninger med hensyn til, hvilke afgrøder de må anvendes på, anvendelsesmetoden, doseringen, fristerne for anvendelsen og kontakten med afgrøden | h)brugen af godkendte syntetiske stoffer er underlagt strenge betingelser og begrænsninger med hensyn til, hvilke afgrøder de må anvendes på, anvendelsesmetoden, doseringen, fristerne for anvendelsen og kontakten med afgrøden |

Ændring 185

Artikel 8, stk. 1, litra i

i)der må kun anvendes økologisk produceret udsæd og formeringsmateriale. Til dette formål skal moderplanten, hvis der er tale om udsæd, og forældreplanten, hvis der er tale om vegetativt formeringsmateriale, være produceret i overensstemmelse med de regler, der er fastlagt i denne forordning i mindst én generation, eller i tilfælde af flerårige afgrøder, i to vækstsæsoner. | i)der må kun anvendes økologisk produceret udsæd og formeringsmateriale, der er garanteret fri for GMO'er. Til dette formål skal moderplanten, hvis der er tale om udsæd, og forældreplanten, hvis der er tale om vegetativt formeringsmateriale, være produceret i overensstemmelse med de regler, der er fastlagt i denne forordning i mindst én generation, eller i tilfælde af flerårige afgrøder, i to vækstsæsoner.Såfremt der ikke kan fås økologisk produceret udsæd, kan der gøres undtagelser i henhold til de regler, der er fastsat i artikel 11 og i bilag [XX] (jf. forordning (EF) nr. 1452/2003), forudsat at den anvendte udsæd på ingen måde er forurenet med GMO'er. |

Ændring 79

Artikel 9, litra b, nr. iii

iii)dyrene skal have permanent adgang til udendørs arealer, fortrinsvis græsningsarealer, når vejrforholdene og jordbundens tilstand tillader det | iii)dyrene skal have permanent adgang til udendørs arealer, fortrinsvis græsningsarealer, når vejrforholdene og jordbundens tilstand tillader det, med forbehold af restriktioner og forpligtelser vedrørende beskyttelse af folke- og dyresundhed i medfør af fællesskabslovgivningen; Kommissionen og medlemsstaterne sikrer, at sådanne restriktioner og forpligtelser hverken påfører dyrene lidelser eller medfører tab af markeder for økologiske produkter |

Ændring 80

Artikel 9, litra b, nr. iv

iv)antallet af dyr skal begrænses for at minimere overgræsning, optrampning af jorden, erosion og forurening forårsaget af dyrene eller spredningen af deres gødning | iv)antallet af dyr skal begrænses for at minimere overgræsning, optrampning af jorden, erosion og forurening forårsaget af dyrene eller spredningen af fast og flydende husdyrgødning |

Ændring 81

Artikel 9, litra b, nr. v

v)økologiske dyr skal holdes adskilt fra, eller skal umiddelbart kunne adskilles fra, andre dyr | v) økologiske dyr skal holdes adskilt fra andre dyr |

Ændring 186

Artikel 9, litra b, nr. vi

vi)tøjring eller isolering af dyr er forbudt, medmindre det kun berører enkelte dyr i et begrænset tidsrum og er begrundet i sikkerheds-, velfærds- eller veterinærhensyn | vi)tøjring eller isolering af dyr er forbudt, medmindre det kun berører enkelte dyr i et begrænset tidsrum og er begrundet i sikkerheds-, velfærds- eller veterinærhensyn; myndigheden eller det af denne delegerede organ kan dog tillade fravigelse af denne regel, såfremt dyrene er tøjret i bygninger, som eksisterede før den 24. august 2000, eller på små bedrifter, hvor det ikke er muligt at holde dem i grupper passende til deres adfærdsmæssige behov, og forudsat at de får adgang til græsningsarealer mindst to gange om ugen samt udendørs løbegårde, og at opdrættet sker i overensstemmelse med dyrevelfærdskravene med adgang til liggearealer med strøelse og individuelt opdræt |

Ændring 82

Artikel 9, litra b, nr. x

x)bistader og materialer, der anvendes til biavl, skal være lavet af naturlige materialer | x)bistader og materialer, der anvendes til biavl, skal være lavet af materialer, der beviseligt ikke har negativ indvirkning på det omgivende miljø |

Ændring 83

Artikel 9, litra c, nr. i

i)forplantning må ikke fremmes ved hormonbehandling, medmindre der er tale om behandling af reproduktionsforstyrrelser | i)forplantning bør i princippet være baseret på naturlige metoder. Kunstig sædoverføring er imidlertid tilladt. Andre former for kunstig eller assisteret avl (f.eks. embryonoverførsel) må ikke anvendes |

Ændring 84

Artikel 9, litra c, nr. ii

ii)der må ikke gøres brug af kloning og embryotransplantation | ii)der må ikke gøres brug af avlsteknikker, der omfatter gensplejsning, kloning og embryotransplantation |

Ændring 85

Artikel 9, litra d, nr. i

i)dyr skal fodres med økologisk foder, som kan omfatte andele af foder fra bedriftsenheder, der er under omlægning til økologisk produktion, og foderet skal opfylde dyrenes næringsmæssige behov i de forskellige faser af deres udvikling | i)dyr skal fodres med økologisk foder for at opfylde dyrets ernæringsmæssige behov i de forskellige faser af dets udvikling; undtagelser i henhold til bilag XX er mulige, hvori det fastlægges, hvilken procentdel af foderet der kan anvendes fra bedrifter, som er ved at omlægge til økologisk drift |

Ændring 86

Artikel 9, litra d, nr. ii

ii)dyr skal have permanent adgang til græsningsarealer eller grovfoder | ii)dyr skal have permanent adgang til græsningsarealer eller grovfoder, medmindre veterinære modargumenter gør sig gældende, hvilket myndighederne eller den behandlende dyrlæge skal bedømme |

Ændring 87

Artikel 9, litra e, nr. ii

ii)sygdomsudbrud skal behandles øjeblikkeligt for at undgå, at dyrene lider; om nødvendigt må der anvendes allopatiske veterinærlægemidler, herunder antibiotika, når fytoterapeutiske, homøopatiske og andre midler er uegnede. | ii)sygdomsudbrud skal behandles øjeblikkeligt for at undgå, at dyrene lider; om nødvendigt må der på helt præcise betingelser (maksimalt antal behandlinger pr. dyr og tilbageholdelsestiden skal være fastlagt) anvendes syntetiske kemiske allopatiske veterinærlægemidler, herunder antibiotika, når fytoterapeutiske, homøopatiske og andre midler er uegnede. |

Ændring 165

Artikel 10, stk. 1

Artikel 10 Produktionsregler for akvakultur 1. Produktionsreglerne for økologisk akvakultur, herunder reglerne for omlægning, fastsættes af Kommissionen efter den procedure, der er nævnt i artikel 31, stk. 2, og under hensyntagen til de mål og principper, der er fastlagt i afsnit II. 2. Indtil de regler, der er nævnt i stk. 1, er vedtaget, anvendes der nationale regler, eller i mangel af sådanne, private normer, der er godkendt eller anerkendt af medlemsstaten, forudsat at de forfølger de samme mål og principper som dem, der er fastlagt i afsnit II. | udgår |

Ændring 89

Artikel 11, stk. 1, indledning

1. Kommissionen fastsætter efter den procedure, der er nævnt i artikel 31, stk. 2, og under hensyntagen til de mål og principper, der er fastlagt i afsnit II, særlige kriterier for godkendelse af følgende produkter og stoffer til brug i økologisk landbrug: | 1. Kommissionen fastsætter efter den procedure, der er nævnt i artikel 31, stk. 2, efter høring af de berørte parter og under hensyntagen til de mål og principper, der er fastlagt i afsnit II, særlige kriterier for godkendelse af følgende produkter og stoffer til brug i økologisk landbrug: |

Ændring 90

Artikel 11, stk. 1, litra e

e) rengøringsmidler | e) rengørings-, hygiejne- og desinfektionsmidler |

Ændring 91

Artikel 11, stk. 1, litra f

f) andre stoffer. | f)andre stoffer såsom vitaminer, mikroorganismer og plantestyrkende midler. |

Ændring 92

Artikel 11, stk. 2 a (nyt)

| 2 a. Kommissionen sikrer gennemsigtige procedurer for ansøgninger, dokumentation, revision og evaluering samt effektiv beslutningstagning. Den vejleder ansøgerlande og anvender ekspertisen i den økologiske landbrugs- og fødevareproduktionssektor. De berørte parter skal have mulighed for at blive inddraget i evalueringsprocessen for visse produkters og stoffers optagelse på positivlister. Anmodninger om ændringer eller tilbagetrækning samt afgørelser herom offentliggøres. |

Ændring 93

Artikel 11, stk. 2 b (nyt)

| 2 b. For plantebeskyttelsesmidler gælder følgende: a)brugen heraf skal være afgørende for begrænsningen af en skadelig organisme eller en særlig sygdom, for hvilken der endnu ikke findes andre biologiske, fysiske eller avlsrelaterede alternativer eller dyrkningsmetoder eller anden effektiv forvaltningspraksisb)produkter, som hverken er af planteoprindelse eller af animalsk, mikrobiel eller mineralsk oprindelse, og som ikke fremstår i deres naturlige form, kan kun godkendes, hvis forholdene, hvorunder de anvendes, udelukker enhver direkte kontakt med en afgrødes spiselige del(e)c)anvendelsen heraf skal være tidsbegrænset, og Kommissionen skal fastsætte en dato for udfasning eller fornyet godkendelse af anvendelsen heraf. |

Ændring 94

Artikel 11, stk. 2 c (nyt)

| 2c. Kød- og benmel må ikke anvendes som foder til fødevareproducerende dyr. |

Ændring 95

Artikel 12, litra c

c)Mælk og mejeriprodukter fra malkekvæg, der tidligere ikke var økologiske, kan sælges som økologiske produkter efter en periode, som fastsættes efter den procedure, der er nævnt i artikel 31, stk. 2. | c)Mælk og mejeriprodukter fra malkekvæg, der tidligere ikke var økologiske, samt andre produkter såsom kød, æg og honning kan sælges som økologiske produkter efter en periode, som fastsættes efter den procedure, der er nævnt i artikel 31, stk. 2. |

Ændring 96

Artikel 13, stk. 3

3. Der må ikke anvendes hexan og andre organiske opløsningsmidler. | 3. Der må ikke anvendes hexan og kemiske opløsningsmidler. |

Ændring 189

Artikel 13, stk. 4, afsnit 1

Foderproducenterne må ikke anvende GMO'er eller produkter, der er fremstillet af GMO'er, når de som følge af oplysninger på etiketten, eller andre dokumenter, der ledsager produktet, kan forventes at være vidende om tilstedeværelsen af GMO'er. | Foderproducenterne må ikke anvende GMO'er eller produkter, der er fremstillet af eller ved hjælp af GMO'er; de erhvervsdrivende skal tage alle passende skridt til at undgå enhver forurening med GMO'er og skal fremlægge bevis for, at der ikke har fundet forurening sted. |

Ændring 156

Artikel 14, stk. 1, litra a

a)mindst 95 vægtprocent af produktets ingredienser af landbrugsoprindelse skal være økologiske | a)mindst 95 vægtprocent af produktets ingredienser af landbrugsoprindelse skal være økologiske, når de inkorporeres; der fastsættes imidlertid særlige regler for de produkter, hvor fisk, alger, vin eller eddike udgør over 5% |

Ændring 99

Artikel 14, stk. 1, litra b

b)ingredienser, der ikke er af landbrugsoprindelse, og tekniske hjælpestoffer må kun anvendes, hvis de er godkendt i henhold til artikel 15 | b)tilsætningsstoffer, tekniske hjælpestoffer, aromaer, vand, salt, mikroorganismekulturer og enzymer, mineraler, sporelementer, vitaminer, aminosyrer og andre mikronæringsstoffer kan anvendes i levnedsmidler beregnet til et særligt næringsformål, forudsat at de er godkendt i henhold til artikel 15 |

Ændring 100

Artikel 14, stk. 1, litra c

c)ikke-økologiske landbrugsingredienser må kun anvendes, hvis de er godkendt i henhold til artikel 15. | c)ikke-økologiske landbrugsingredienser må kun anvendes, hvis de er godkendt i henhold til artikel 15 eller midlertidig godkendt af en medlemsstat. |

Ændring 101

Artikel 14, stk. 1, litra c a (nyt)

| c a)en økologisk ingrediens må ikke forekomme samtidig med samme ikke-økologiske ingrediens eller ingrediens fra en produktion under omlægning. |

Ændring 102

Artikel 14, stk. 1, litra c b (nyt)

| c b)fødevarer fremstillet på grundlag af høst fra en produktion under omlægning må kun indeholde én ingrediens af landbrugsoprindelse. |

Ændring 103

Artikel 14, stk. 2

2. Ekstraktion, forarbejdning og oplagring af økologiske fødevarer skal udføres med forsigtighed for at undgå, at ingrediensernes egenskaber går tabt. Der må ikke anvendes stoffer og metoder, der genskaber disse egenskaber eller retter op på følgerne af en forsømmelig forarbejdning af disse produkter. | 2. Ekstraktion, indpakning, transport, forarbejdning, oplagring og markedsføring af økologiske fødevarer skal udføres med forsigtighed for at undgå, at ingrediensernes og produkternes egenskaber går tabt. Der må ikke anvendes stoffer og metoder, der genskaber disse egenskaber eller retter op på følgerne af en forsømmelig forarbejdning af disse produkter. |

Ændring 190

Artikel 14, stk. 3, afsnit 1

3. Forarbejdningsvirksomhederne må ikke anvende GMO'er eller produkter, der er fremstillet af GMO'er, når de som følge af oplysninger på etiketten, eller andre dokumenter, der ledsager produktet, kan forventes at være vidende om tilstedeværelsen af GMO'er. | 3. Forarbejdningsvirksomhederne må ikke anvende GMO'er eller produkter, der er fremstillet af eller ved hjælp af GMO'er, de erhvervsdrivende skal tage alle passende skridt til at undgå enhver forurening med GMO'er og skal fremlægge bevis for, at der ikke har fundet forurening sted. |

Ændring 105

Artikel 14, stk. 3 a (nyt)

| 3 a. Ekstraktion, forarbejdning og oplagring af økologiske fødevarer skal udføres adskilt i rum eller tid i forhold til andre fremstillingsprocesser for ikke-økologiske fødevarer. |

Ændring 106

Artikel 14, stk. 3 b (nyt)

| 3 b. Medlemsstaterne kan bevare eller indføre strengere regler for produktion af forarbejdede fødevarer, forudsat at disse regler er i overensstemmelse med fællesskabsretten og ikke hindrer eller begrænser den frie bevægelighed for varer, der er i overensstemmelse med denne forordning. |

Ændring 107

Artikel 15, stk. 3 a (nyt)

| 3 a. Medlemsstaterne kan bevare eller indføre strengere regler for anvendelsen af visse produkter og stoffer i forbindelse med forarbejdningen, forudsat at disse regler er i overensstemmelse med fællesskabsretten og ikke hindrer eller begrænser den frie bevægelighed for varer, der er i overensstemmelse med denne forordning. |

Ændring 108

Artikel 16, stk. 2, litra b a (nyt)

| b a)når der pålægges restriktioner og forpligtelser til beskyttelse af menneskers og dyrs sundhed i henhold til EF-retsforskrifter |

Ændring 109

Artikel 16, stk. 2, litra h

h)når der pålægges restriktioner og forpligtelser til beskyttelse af menneskers og dyrs sundhed i henhold til EF-retsforskrifterne. | udgår |

Ændring 110

Artikel 16, stk. 2, afsnit 1 a og 1 b (nye)

| Dispensation gives, hvor det er hensigtsmæssigt, for en begrænset periode og baseres på en udviklingsplan for regionen eller den pågældende bedrift for at løse de pågældende problemer. Oplysninger om dispensationer, der gives i henhold til denne artikel, stilles til rådighed for offentligheden og revideres mindst hvert tredje år. |

Ændring 111

Artikel 17, stk. 1, afsnit 1 a (nyt)

| I forbindelse med forarbejdede produkter kan disse betegnelser udelukkende anvendes i følgende tilfælde: a)ved produktbeskrivelse og mærkning, når mindst 95 vægtprocent af ingredienserne af landbrugsoprindelse stammer fra økologisk produktion, og alle væsentlige ingredienser stammer fra økologisk produktionb)på listen over ingredienser, når oplysningerne om de økologiske ingredienser fremstår på samme måde og i samme farve og bogstavstørrelse og -form som de øvrige oplysninger på listen over ingredienser. Disse produkter må ikke bære noget logo, der henviser til økologisk produktion. |

Ændring 112

Artikel 17, stk. 2

2. De betegnelser, der er opført i bilag I, samt afledninger heraf eller diminutivformer, må ikke anvendes nogen steder i EF eller på noget EF-sprog, hverken hver for sig eller i kombination, i forbindelse med mærkning af og reklame for et produkt, der er ikke fremstillet og kontrolleret eller importeret i overensstemmelse med denne forordning, medmindre betegnelserne helt klart ikke kan forbindes med landbrugsproduktion. | 2. De betegnelser, der er opført i bilag I, samt afledninger heraf eller diminutivformer, må ikke anvendes nogen steder i EF eller på noget EF-sprog, hverken hver for sig, i kombination eller underforstået, i forbindelse med mærkning af og reklame for et produkt, der er ikke fremstillet eller importeret, kontrolleret og certificeret i overensstemmelse med denne forordning, medmindre betegnelserne helt klart ikke kan forbindes med økologisk landbrugsproduktion. |

Ændring 171

Artikel 17, stk. 3

3. De betegnelser, der er opført i bilag I, samt afledninger heraf eller diminutivformer, må ikke anvendes, hverken hver for sig eller i kombination, i forbindelse med et produkt, der er mærket med en oplysning om, at produktet indeholder GMO'er, består af GMO'er eller er fremstillet ved hjælp af GMO'er. | 3. De betegnelser, der er opført i bilag I, samt afledninger heraf eller diminutivformer, må ikke anvendes, hverken hver for sig eller i kombination, i forbindelse med et produkt, der er mærket med en oplysning om, at produktet indeholder GMO'er, består af GMO'er eller er fremstillet ved hjælp af eller med GMO'er, eller hvis det er godtgjort, at det produkt, den ingrediens eller det foder, der er anvendt, er forurenet med GMO'er, eller i forbindelse med produkter, hvis utilsigtede forurening med GMO'er overstiger den sporbare grænseværdi på 0,1 %. |

Ændring 114

Artikel 17, stk. 4

4. Medlemsstaterne træffer alle nødvendige foranstaltninger til at sikre, at denne artikel overholdes. | 4. Medlemsstaterne træffer alle nødvendige foranstaltninger til at sikre, at denne artikel overholdes, og til at forhindre misbrug af betegnelserne i denne artikel. |

Ændring 115

Artikel 18, stk. 1, litra a

a)kodenummeret, jf. artikel 22, stk. 7, på det organ, der er ansvarligt for de kontrolforanstaltninger, som den erhvervsdrivende er undergivet | a)kodenummeret, jf. artikel 22, stk. 7, på det organ eller den myndighed, der er ansvarlig for de kontrolforanstaltninger, attesteringer og tilsyn, som den erhvervsdrivende er undergivet |

Ændring 116

Artikel 18, stk. 1, litra b

b)mindst én af de angivelser, der er opført i bilag II, med versaler, hvis det logo, der er omhandlet i artikel 19, ikke anvendes. | b)det logo, der er omhandlet i artikel 19, og mindst én af de angivelser, der er opført i bilag II, med versaler |

Ændring 117

Artikel 18, stk. 1, litra b a (nyt)

| b a)angivelse af produktets eller dets landbrugsråvarers oprindelsessted, dvs. hvorvidt det drejer sig om et produkt fra Fællesskabet eller et tredjeland eller en kombination heraf. Sammen med oprindelsesstedet skal landets navn anføres, hvis produktet eller de råvarer, som det er fremstillet af, stammer fra det pågældende land. |

Ændring 118

Artikel 19, overskrift

EF-logo for økologisk produktion | EF-logo og nationalt logo for økologisk produktion |

Ændring 119

Artikel 19

Kommissionen fastlægger efter den procedure, der er nævnt i artikel 31, stk. 2, et EF-logo, der må anvendes i forbindelse med mærkning og præsentation af samt reklame for produkter, der er fremstillet og kontrolleret eller importeret i overensstemmelse med denne forordning. | Kommissionen fastlægger efter den procedure, der er nævnt i artikel 31, stk. 2, et EF-logo, der skal anvendes i forbindelse med mærkning og præsentation af samt reklame for produkter, der er fremstillet og kontrolleret eller importeret i overensstemmelse med denne forordning, og som udgør det vigtigste identifikationssymbol for økologiske produkter i hele EU. |

Ændring 120

Artikel 19, stk. 1 a (nyt)

| EF-logoet anvendes ikke i tilfælde af produkter fra bedrifter under omlægning og forarbejdede fødevarer, der ikke opfylder bestemmelserne i artikel 14, stk. 1. |

Ændring 121

Artikel 21

Kommissionen fastsætter efter den procedure, der er nævnt i artikel 31, stk. 2, særlige mærkningsbestemmelser for økologisk foder og produkter fra bedrifter, der er under omlægning. | Kommissionen fastsætter efter den procedure, der er nævnt i artikel 31, stk. 2, særlige mærkningsbestemmelser for økologisk foder. |

Ændring 122

Artikel 21, stk. 1 a og 1 b (nye)

| Afgrøder kan være forsynet med angivelser, der henviser til omlægning til økologisk produktion på etiketter eller i reklamer, forudsat at sådanne produkter opfylder kravene i artikel 12 i denne forordning. Sådanne angivelser skal: a)omfatte sætningen "Produceret under omlægning til økologisk drift"b)fremstå med en farve, størrelse og bogstavtype, der gør det muligt for forbrugeren klart at identificere det specifikke omlægningsprodukt. |

Ændring 123

Artikel 22, stk. 4, afsnit 1

4. Myndigheden kan i overensstemmelse med artikel 5 i forordning (EF) nr. 882/2004 delegere visse kontrolopgaver til et eller flere kontrolorganer. | 4. Myndigheden kan i overensstemmelse med artikel 4, stk. 3, og artikel 5, stk. 1, i forordning (EF) nr. 882/2004 delegere visse kontrolopgaver til en/et eller flere kontrolmyndigheder eller -organer. |

Ændring 124

Artikel 22, stk. 4, afsnit 2

Kontrolorganerne skal opfylde kravene i den europæiske standard EN 45011 eller ISO-vejledning 65, "Generelle krav til organer, der udfører produktcertificering" i den udgave, der senest er bekendtgjort ved offentliggørelse i C-udgaven af Den Europæiske Unions Tidende. | Kontrolorganerne akkrediteres i overensstemmelse med den europæiske standard EN 45011 eller ISO-vejledning 65, "Generelle krav til organer, der udfører produktcertificering" i den udgave, der senest er bekendtgjort ved offentliggørelse i C-udgaven af Den Europæiske Unions Tidende. |

Ændring 125

Artikel 22, stk. 7

7. Medlemsstaterne tildeler hvert organ, der er kvalificeret til at føre kontrol i henhold til denne forordning, et kodenummer. | 7. Medlemsstaterne tildeler hvert organ eller hver myndighed, der er kvalificeret til at føre kontrol og tilsyn og foretage certificering i henhold til denne forordning, et kodenummer. |

Ændring 126

Artikel 22, stk. 8 a (nyt)

| 8 a. Medlemsstaterne sikrer under alle omstændigheder, at de etablerede kontrolordninger giver mulighed for at spore produkter i enhver produktions-, tilberedelses- og distributionsfase med henblik på at garantere forbrugerne, at økologiske produkter er blevet fremstillet i overensstemmelse med denne forordning. |

Ændring 127

Artikel 23, stk. 1, litra a

a)give meddelelse herom til myndigheden i den medlemsstat, hvor denne aktivitet udøves | a)give meddelelse om det fulde omfang af denne aktivitet til myndigheden i den medlemsstat, hvor den udøves |

Ændring 128

Artikel 23, stk. 4

4. Myndigheden fører en ajourført fortegnelse med navne og adresser på de erhvervsdrivende, der er omfattet af kontrolordningen. | 4. Myndighederne og kontrolorganerne fører en ajourført fortegnelse med navne og adresser på de erhvervsdrivende, der er omfattet af kontrolordningen. Denne fortegnelse stilles til rådighed for de berørte parter. |

Ændring 129

Artikel 24, stk. 3 a (nyt)

| 3 a. Der skal tilrettelægges regelmæssige høringer af interesseparterne for at anerkende og understrege den vigtige rolle, som de økologiske landbrugere spiller i beslutnings- og certificeringsprocessen. |

Ændring 130

Artikel 25, stk. 1, litra a

a)hvis der konstateres en uregelmæssighed med hensyn til overholdelse af kravene i denne forordning, sikre, at de betegnelser og angivelser og det logo, der er omhandlet i artikel 17, 18 og 19, ikke anvendes på hele det parti eller hele den produktion, der er berørt af uregelmæssigheden | a)hvis der konstateres en uregelmæssighed med hensyn til overholdelse af kravene i denne forordning, sikre, at de betegnelser og angivelser og det logo, der er omhandlet i artikel 17, 18 og 19, ikke anvendes på hele det parti eller hele den produktion, der er berørt af uregelmæssigheden, eller fjernes derfra |

Ændring 131

Artikel 26

Efter anmodning, der er begrundet i nødvendigheden af at garantere, at et produkt er fremstillet i overensstemmelse med denne forordning, udveksler myndighederne og kontrolorganerne relevante oplysninger om resultaterne af deres kontrol med andre myndigheder og kontrolorganer. De kan også udveksle oplysninger på eget initiativ. | Efter anmodning, der er begrundet i nødvendigheden af at garantere, at et produkt er fremstillet i overensstemmelse med denne forordning, udveksler myndighederne, repræsentanter for interesseparter på nationalt plan og på fællesskabsplan, der er inddraget i beslutningsprocessen, og kontrolorganerne relevante oplysninger om resultaterne af deres kontrol med andre myndigheder og kontrolorganer. De kan også udveksle oplysninger på eget initiativ. |

Ændring 132

Artikel 27, stk. 1

1. Et produkt, der importeres fra et tredjeland, kan markedsføres i EF mærket som økologisk, hvis det er i overensstemmelse med de bestemmelser, der er fastsat i afsnit II, III, og IV i denne forordning. | 1. Et produkt, der importeres fra et tredjeland, kan markedsføres i EF mærket som økologisk, hvis: a)det er i overensstemmelse med de bestemmelser, der er fastsat i denne forordningb)produktions-, import- og markedsføringsvirksomhederne er underlagt samme kontrol som i Fællesskabet, og hvis kontrollen udføres af en myndighed eller et organ, der officielt er godkendt af Fællesskabetc)produktions-, import- og markedsføringsvirksomhederne til enhver tid kan fremlægge bevis på, at de opfylder denne forordnings bestemmelserd)produktet er omfattet af en attest udstedt af den kompetente kontrolmyndighed, hvori det bekræftes, at det er i overensstemmelse med denne forordning. |

Ændring 133

Artikel 27, stk. 2

2. En erhvervsdrivende i et tredjeland, der ønsker at markedsføre sine produkter i EF mærket som økologiske på de vilkår, der er fastsat i stk. 1, skal lade sin virksomhed kontrollere af en myndighed eller et kontrolorgan som omhandlet i afsnit V, for så vidt som myndigheden eller organet fører kontrol i produktionstredjelandet, eller af et kontrolorgan, som er anerkendt i henhold til stk. 5. | 2. En erhvervsdrivende i et tredjeland, der driver virksomhed i et hvilket som helst led i produktions-, forarbejdnings- eller distributionskæden for produkter, og som ønsker at markedsføre sine produkter i EF mærket som økologiske på de vilkår, der er fastsat i stk. 1, skal lade sin virksomhed kontrollere af en myndighed eller et kontrolorgan som omhandlet i afsnit V, for så vidt som myndigheden eller organet fører kontrol i produktionstredjelandet, eller af et kontrolorgan, som er anerkendt i henhold til stk. 5. |

| Sådanne produkter skal være omfattet af en attest udstedt af de kompetente myndigheder eller kontrolorganerne, hvori det bekræftes, at de opfylder betingelserne i denne artikel. |

Ændring 134

Artikel 27, stk. 2 a (nyt)

| 2 a. Den pågældende erhvervsdrivende skal til enhver tid kunne forsyne importører eller nationale myndigheder med dokumentation, som er udstedt af den kompetente myndighed eller kontrolorganet som omhandlet i afsnit V, og som kan gøre det muligt at identificere den erhvervsdrivende, der har udført den seneste operation, og at verificere, hvorvidt den sidstnævnte har overholdt denne forordnings bestemmelser. |

Ændring 135

Artikel 27, stk. 3, litra a

a)produktet er fremstillet i overensstemmelse med produktionsnormer, der svarer til dem, der gælder for økologisk produktion i EF, eller i overensstemmelse med de internationalt anerkendte normer, der er fastsat i retningslinjerne fra Codex Alimentarius | a)produktet er fremstillet i overensstemmelse med produktionsnormer, der svarer til dem, der gælder for økologisk produktion i EF, idet der tages hensyn til retningslinjerne fra Codex Alimentarius CAC/GL 32 |

Ændring 136

Artikel 27, stk. 3, litra b

b)producenten har været omfattet af kontrolforanstaltninger, der svarer til EF-kontrolordningens, eller som er i overensstemmelse med retningslinjerne fra Codex Alimentarius | b)den erhvervsdrivende har været omfattet af kontrolforanstaltninger, der svarer til EF-kontrolordningens, idet der tages hensyn til retningslinjerne fra Codex Alimentarius CAC/GL 32 |

Ændring 137

Artikel 27, stk. 3, litra c

c)den erhvervsdrivende i et tredjeland, som ønsker at markedsføre sin produkter i EF mærket som økologiske på betingelserne i dette stykke, har ladet sin virksomhed kontrollere efter en kontrolordning, der er anerkendt i henhold til stk. 4, eller af et kontrolorgan, som er anerkendt i henhold til stk. 5 | c)de erhvervsdrivende i et tredjeland, der driver virksomhed i et hvilket som helst led i produktions-, forarbejdningseller distributionskæden for produkter, og som ønsker at markedsføre deres produkter i EF mærket som økologiske på betingelserne i dette stykke, har ladet deres virksomhed kontrollere efter en kontrolordning, der er anerkendt i henhold til stk. 4, eller af et eller flere kontrolorganer, som er anerkendt i henhold til stk. 5 |

Ændring 138

Artikel 27, stk. 3, litra d

d)produktet er omfattet af en attest udstedt af myndighederne eller kontrolorganerne i et tredjeland, der er anerkendt i henhold til stk. 4, eller af et kontrolorgan, som er anerkendt i henhold til stk. 5, hvori det bekræftes, at produktet opfylder betingelserne i nærværende stykke. | d)produktet er omfattet af en attest udstedt af myndighederne eller kontrolorganerne i et tredjeland, der er anerkendt i henhold til stk. 4, eller af et kontrolorgan, som er anerkendt i henhold til stk. 5, hvori det bekræftes, at produktet opfylder betingelserne i nærværende stykke. Kommissionen fastlægger i overensstemmelse med proceduren i artikel 31, stk. 2, de nærmere betingelser for attesten og fastsætter gennemførelsesbestemmelserne, inden den nye importordning træder i kraft |

Ændring 139

Artikel 27, stk. 3, litra d a (nyt)

| d a)de kontrolorganer i et tredjeland, der er anerkendt i henhold til stk. 4 eller stk. 5, opfylder den europæiske standard EN 45011 vedrørende generelle krav til organer, der udfører produktcertificering (ISO/IEC Guide 65), og som inden den 1. januar 2009 akkrediteres i overensstemmelse med denne standard af et akkrediteringsorgan, der har undertegnet den multilaterale aftale om gensidig anerkendelse. |

Ændring 140

Artikel 27, stk. 4, afsnit 1

4. Kommissionen anerkender efter den procedure, der er nævnt i artikel 31, stk. 2, de tredjelande, hvis produktionsnormer og kontrolforanstaltninger svarer til dem, der gælder i EF, eller som er i overensstemmelse med de internationalt anerkendte normer, som er fastsat i retningslinjerne fra Codex Alimentarius, og opstiller en liste over disse lande. | 4. Kommissionen anerkender efter den procedure, der er nævnt i artikel 31, stk. 2, de tredjelande, hvis produktionsnormer og kontrolforanstaltninger svarer til dem, der gælder i EF, og tager hensyn til retningslinjerne fra Codex Alimentarius CAC/GL 32, og opstiller en liste over disse lande. |

Ændring 141

Artikel 27, stk. 4, afsnit 2 a og 2 b (nye)

| De anerkendte kontrolorganer eller kontrolmyndigheder fremlægger de evalueringsrapporter, der udarbejdes af akkrediteringsorganet eller i givet fald den kompetente myndighed vedrørende den regelmæssige evaluering på stedet, overvågning og flerårige nyvurdering af deres aktiviteter. Disse evalueringsrapporter offentliggøres på internettet. |

| Kommissionen sikrer på grundlag af disse evalueringsrapporter og med bistand fra medlemsstaterne et passende tilsyn med anerkendte kontrolmyndigheder og kontrolorganer ved regelmæssigt at tage deres anerkendelse op til fornyet vurdering. Karakteren af tilsynet fastlægges på grundlag af en vurdering af risikoen for uregelmæssigheder eller overtrædelser af denne forordning. |

Ændring 142

Artikel 27, stk. 5 a (nyt)

| 5 a. De kompetente nationale myndigheder skal inddrages i processen med anerkendelse af tilsyns- og attesteringsorganer. Importørerne skal tilsende dem attester for alle importaktiviteter. De skal oprette en fælles europæisk database om import, der skal være offentligt tilgængelig. |

| De kompetente nationale myndigheder og fællesskabsmyndigheder kan gennemføre stikprøvekontrol med tilsyns- og attesteringsorganerne på stedet. |

Ændring 152

Artikel 28, stk. 1 a (nyt)

Medlemsstaterne må ikke med henvisning til produktionsmetoden, mærkningen eller angivelsen af produktionsmetoden forbyde eller begrænse markedsføringen af økologiske produkter, der er i overensstemmelse med denne forordning. | 1. Myndighederne og kontrolorganerne må ikke med hensyn til produktionsmetoden, mærkningen eller angivelsen af produktionsmetoden forbyde eller begrænse markedsføringen af økologiske produkter, der er kontrolleret af et kontrolorgan i en anden medlemsstat, forudsat at produkterne er i overensstemmelse med denne forordning. |

| Der må navnlig ikke anvendes andre kontrolordninger eller finansielle byrder, end dem, der er nævnt i afsnit V i denne forordning. |

| 2. Medlemsstaterne kan indføre strengere regler på deres eget område, forudsat at de er i overensstemmelse med fællesskabsretten og ikke hindrer eller begrænser markedsføringen af økologiske produkter, der er fremstillet uden for den pågældende medlemsstat. |

Ændring 144

Artikel 31, overskrift

Forvaltningskomitéen for økologisk produktion | Forskriftsudvalget med Kontrol om Økologisk Produktion |

Ændring 145

Artikel 31, stk. 1

1. Kommissionen bistås af Forvaltningskomitéen om økologisk produktion (i det følgende benævnt "komitéen"). | 1. Kommissionen bistås af Forskriftsudvalget med Kontrol om Økologisk Produktion (i det følgende benævnt "udvalget"). |

Ændring 146

Artikel 31, stk. 1 a (nyt)

| 1a. Udvalget sikrer regelmæssig høring af og samarbejde med repræsentanter for økologiske producenter og forbrugerrepræsentanter med henblik på til stadighed at opfylde målene for økologisk produktion som fastsat i artikel 3 ved at inddrage dem i ajourføring og gennemførelse af passende metoder i overensstemmelse med de mål og principper, der er fastlagt i afsnit II. |

Ændring 147

Artikel 31, stk. 2

2. Når der henvises til dette stykke, anvendes artikel 4 og 7 i afgørelse 1999/468/EF. | 2. Når der henvises til dette stykke, anvendes artikel 5a, stk. 1-4, og artikel 7 i afgørelse 1999/468/EF. |

Ændring 148

Artikel 31, stk. 2 a (nyt)

| 2a. Kommissionen underretter via udvalgsproceduren Europa-Parlamentet om eventuelle planlagte ændringer af forordningen og tager behørigt hensyn til Parlamentets holdning hertil. |

Ændring 149

Artikel 31, stk. 4

4. Komitéen vedtager selv sin forretningsorden. | 4. Udvalget vedtager selv sin forretningsorden i henhold til artikel 7 i afgørelse 1999/468/EF. |

Ændring 150

Artikel 32, litra a

a)gennemførelsesbestemmelser til produktionsreglerne i afsnit III, navnlig for så vidt angår de særlige krav og betingelser, som landbrugere og andre producenter af økologiske produkter skal overholde | a)gennemførelsesbestemmelser til produktionsreglerne i afsnit III, navnlig for så vidt angår de særlige krav og betingelser, som landbrugere og andre producenter af økologiske produkter skal overholde, herunder positivlister vedrørende tilførsler til afgrøder, tilsætningsstoffer, tekniske hjælpestoffer og andre ingredienser |

Ændring 151

Bilag II

— EU-ØKOLOGISK | — ØKOLOGISK |

[1] Efter vedtagelsen af ændringsforslagene blev sagen henvist til fornyet udvalgsbehandling, jf. forretningsordenens artikel 53, stk. 2 ((A6-0061/2007).

--------------------------------------------------